เป็นร้านชาบูบุฟเฟ่ต์ ที่มีซูชิด้วย ทานร้านนี้ก็บ่อยพอสมควร สลับไปมาทั้ง 2 สาขา ได้มาทานช่วงคนไม่เยอะ ก็จะสบายๆกว่า โต๊ะที่นั่ง สะอาดเรียบร้อย ดูสบายตาดี จัดแบ่งโซนในการตักอาหาร เป็น 2 ส่วนใหญ่ๆ ด้านหน้าเดินเข้าประตูมา จะเป็นโซนตักผัก, สลัด เส้น และน้ำสลัดต่าง เข้ามุมด้านใน จะเป็นโซนของหวาน และเครื่องดื่ม สาขานี้มีห้องน้ำอยู่ด้านในสุดของร้าน หลังแคชเชียร์ครับ มาถึงจัดเครื่องดื่มแก้กระหาย ระหว่างรอพนักงานจัดโต๊ะ วันนี้พนักงานยิ้มแย้ม พูดจาสุภาพเรียบร้อย เอาใจใส่ดีครับ แต่พอคนเริ่มเยอะ พนักงานจะไม่ค่อยเห็นคงเพราะยุ่งมากต้องคอยบริการลูกค้าจำนวนมาก ประเดิมสั่งซูชิก่อนเลย จะได้ทานระหว่างรอน้ำซุปชาบูเดือด วันนี้สาขานี้ เป็น Set A ครับ ถ้า set นี้ก็จะไม่พลาดกับ Ikura Temaki และ Ikura Sushi หอยปีกนก 3 อย่างนี้สด อร่อย สัมผัสได้กับความกรุบ ของหอยปีกนก และความรู้สึกที่ไข่ปลาซาลม่อนแตกในปากได้อย่างเอร็ดอร่อย แล้วเลยลองชิม เนื้อดิบ กับปลาโกฮาดะ เนื้อนิ่มกำลังดีไม่เหนียว แต่บางไปนิดนึง ปลานี่สดอย่างไม่น่าเชื่ออร่อยครับ (Ikura Temaki ข้าวเยอะไปหน่อยครับ อัดมาซะตรงกลางนี่แน่นไปด้วยข้าวเลย) ชาบูนี่ที่ร้านนี้ทานประจำกับซุปหางวัวครับ รสชาดเข้มข้น เข้ากันดีกับ เนื้อวัว น้ำเดือดแล้วก็จัดเนื้อลงไปวนเวียนซัก2-3ถาด ให้น้ำซุปได้มีความเข้มข้นจากเนื้อวัวเพิ่มขึ้น ค่อยใส่ผักทั้งหมดลงไป (ถ้าเยอะก็ทยอยใส่นะครับ) ผักเริ่มสุกจัดเนื้ออีกซักเล็กน้อย จะได้น้ำซุปที่กลมกล่อมมากขึ้นครับ ส่วนเนื้อวัวที่สั่งก็ถือว่าคุณภาพดีครับ สดอร่อยครับ พอคนเริ่มเยอะ รายการที่สั่งก็จะมีผิดพลาดบ้าง ช้าบ้างครับ